2005, 2006 йылдарҙа Республика халыҡ ижады үҙәгенең “Урал” галереяһы, М.Аҡмулла исемендәге Башҡорт дәүләт педагогия университеты, Әбйәлил районының мәҙәниәт бүлеге Буранғол ауылында художестволы кейеҙ семинарҙарын үткәрә. Эш барышы ғилми-ғәмәли һәм этнографик экспедицияға оҡшап китә: университеттың художество-графика факультеты студенттары, төрлө райондарҙан балалар ижад йорто, сәнғәт мәктәбе уҡытыусылары һәм Буранғол ауылы кейеҙ оҫталары бергә кейеҙ баҫа! Был саралар хаҡында Башҡортостан телевидениеһының “Хазина” ижад берекмәһе фильмдар әҙерләп, киң йәмәғәтселек иғтибарына еткерә тора.